Sidste år opsagde Skat aftaler med tre banker om refusion af udbytteskat, fordi de var ulovlige. Det var bare ikke den forklaring, som Folketinget fik.

Som registreret bruger kan du overvåge emner og journalister og modtage nyhederne i din indbakke og følge din nyhedsstrøm på Finans.

Kasper Brøndgaard Andersen, f. 1986, er journalist på Finans. Kasper er uddannet fra Journalisthøjskolen i Aarhus og har siden 2009 været eksiljyde i København, hvor han startede med at dække energi og transport for Ingeniøren og kort arbejdede freelance for Radio24syv i Kairo under Det Arabiske Forår. Siden fik han smag for erhvervsjournalistik på først Energiwatch og siden Ritzau Finans. På Finans dækker Kasper energibranchen, M&A, transport og service, mens han i fritiden ser og spiller fodbold, løber maraton og læser alt af og om Warren Buffett.

Jesper Høberg, f. 1975, er chef for Finans’ gravergruppe. Jesper er uddannet journalist på Danmarks Journalistskole i 2002, og efter et kort vikariat hos Ritzaus Bureau landede han på Jyllands-Posten som erhvervsjournalist. Her har han stået bag en lang række dagsordensættende historier og artikelserier om blandt andet korruption i FN’s olie-for-mad program, kollapset i Genan og Johan Schlüter Advokatfirma. I 2004 blev han nomineret til Cavling-prisen for afsløringen af, at TDC havde udnyttet et hul i skatteloven til at score et kunstigt skattefradrag i milliardklassen. I 2013 blev han nomineret til FUJ-prisen for fremragende undersøgende journalistik, og i 2017 var han med til at vinde FUJ-prisen for afsløringer af, hvordan bilbranchen barberede store summer af registreringsafgiften på leasingbiler. Han er født i Nordsjælland, men fastholder, at han tidligt konverterede til jydedommen, og at han i dag er full blown nordjyde.

Flere skattepolitiske ordførere angriber skatteminister Karsten Lauritzen (V) for at have fortiet væsentlige oplysninger om skandalen om milliardsvindel i Skat over for Folketinget.

Ifølge en ny rapport fra Rigsrevisionen opdagede Skat sidste efterår, at aftaler med tre banker om refusion af udbytteskat var ulovlig, og derfor blev de opsagt.

Men det var ikke den forklaring, som ministeren gav Folketingets skatteudvalg i oktober, da han blev bedt om at redegøre for ordningen.

Dengang forklarede ministeren opsigelserne med, at Skat havde besluttet at kræve dokumentation for, at der også var grundlag for at udbetale refusion.

De modstridende oplysninger er stærkt overraskende for flere skattepolitiske ordførere, der kræver en forklaring.

SF's Lisbeth Bech Poulsen vil kræve Karsten Lauritzen i samråd for at få en forklaring, og hun kalder på forhånd sagen »meget alvorlig«.

»Jeg synes ikke, han har levet op til sine forpligtelser som minister,« siger hun.

Samme toner lyder fra Martin Lidegaard fra de radikale:

»Jeg er stærkt overrasket, og vi kommer til at spørge ministeren, om det ikke er direkte vildledning af Folketinget, og hvad forklaringen er på det,« tilføjer han.

Også Alternativet og Dansk Folkeparti kræver en forklaring fra skatteminister Karsten Lauritzen, der sender aben videre til Skat.

Skattesvindel for milliarder Bagmandspolitiet efterforsker en sag, hvor et netværk af udenlandske selskaber tilsyneladende har drænet statskassen for 9,1 mia. kr.

Selskaberne hævdede, at de var aktionærer i danske, børsnoterede virksomheder, og har krævet refusion af udbytteskat i henhold til internationale skatteaftaler.

Efter et tip fra en udenlandsk myndighed opdagede Skat, at refusionerne er udbetalt på baggrund af forfalskede bilag.

»Som det fremgår af svaret, har jeg videregivet de oplysninger, jeg har modtaget fra Skat,« oplyser han i en email.

Han henviser desuden til, at skatteudvalget blot havde bedt om en redegørelse af bankordningen og således ikke spurgte specifikt ind til opsigelsen af aftalerne:

»Det, der bliver spurgt til i spørgsmålet, er ikke opsigelsen af bankordningen, men noget andet, og det svarer Skat på. Men jeg tager til efterretning, at ordførerne godt kunne tænke sig et højere oplysningsniveau i det her spørgsmål. Og det vil jeg så videregive til Skat.«

Skat har foreløbigt gjort tabet fra den formodede udbyttesvindel op til 9,1 mia. kr. Denne svindel er ikke sket gennem bankordningen, men Skat undersøger alligevel, om der også kan være sket svindel under denne.